CELEX: 
Language: hr
Date: 2016-04-05 00:00:00
Title: DELEGIRANA UREDBA KOMISIJE (EU) …/... o ispravku Delegirane uredbe (EU) 2015/2446 o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) br. 952/2013 (Zakonik), koja je usklađena s Ugovorom o funkcioniranju Europske unije (UFEU), Komisiji se u skladu s člankom 290. UFEU-a delegira ovlast za dopunu određenih elemenata Zakonika koji nisu ključni. Komisija je stoga izvršila svoju ovlast te je 28. srpnja 2015. donijela Delegiranu uredbu Komisije (EU) 2015/2446 o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije. Tom se Delegiranom uredbom Komisije utvrđuju odredbe koje imaju opću primjenu radi dopune Zakonika u skladu s njime utvrđenim delegiranim ovlastima i u svrhu njegove jasne i pravilne primjene. 
            
            
               Nakon stupanja na snagu Delegirane uredbe (EU) 2015/2446 otkrivena su pogrešna upućivanja nastala zbog završnog pregleda teksta i preraspodjele strukture određenih odredbi. Nadalje, otkriveno je da određeni elementi odredbi nedostaju jer su nenamjerno ispušteni iz teksta akta. Za Komisiju, države članice i trgovinu vrlo je važno da se te pogreške isprave, a to je i neophodan preduvjet za pravilnu primjenu carinskog zakonodavstva Unije. 
            
            
               Uredba (EU) br. 952/2013 i Delegirana uredba Komisije (EU) 2015/2446 primjenjivat će se od 1. svibnja 2016. Stoga je potrebno izmijeniti Delegiranu uredbu Komisije (EU) 2015/2446 kako bi se zamijenila problematična upućivanja i ispravili propusti što je prije moguće, u svrhu utvrđivanja odredbi potrebnih za primjenu Zakonika i njegovih provedbenih odredbi. 
            
            
               2.SAVJETOVANJA PRIJE DONOŠENJA AKTA
            
            
               Provedeno je savjetovanje u skladu sa stavkom 4. Zajedničkog dogovora o delegiranim aktima između Europskog parlamenta, Vijeća i Europske komisije.
            
            
               Nacrt akta predstavljen je predstavnicima država članica na sastanku stručne skupine za Carinski zakonik 17. ožujka 2016. Države članice složile su se s predloženim izmjenama. 
            
            
               3.PRAVNI ELEMENTI DELEGIRANOG AKTA
            
            
               Članke 139. i 141. Delegirane uredbe Komisije (EU) 2015/2446 treba ispraviti kako bi se otklonili uočeni propusti. 
            
            
               Budući da te izmjene utječu na sadržaj delegiranog akta, odgovarajući je instrument Delegirana uredba Komisije o ispravku Delegirane uredbe (EU) 2015/2446. Ona će se primjenjivati ako u roku od dva mjeseca Europski parlament ili Vijeće ne podnesu prigovor, uz mogućnost produljenja tog roka za još dva mjeseca. 
            
            
               DELEGIRANA UREDBA KOMISIJE (EU) …/...
            
            
               оd 5.4.2016.
            
            
               o ispravku Delegirane uredbe (EU) 2015/2446 o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije
                  1
               , a posebno njezin članak 160.,
            
            
               budući da:
            
            
               (1)Nakon objave Delegirane uredbe Komisije (EU) 2015/2446
                  2
                otkrivene su dvije pogreške. 
            
         
         
            
               (2)Prva pogreška odnosi na pretpostavku carinske deklaracije iz članka 139. Delegirane Uredbe (EU) 2015/2446 za određene vrste robe navedene u članku 136. stavku 1. te Delegirane uredbe. Ta je pretpostavka trebala obuhvatiti istu robu kao i trenutačno primjenjiva Uredba Komisije (EEZ) br. 2454/93
                  3
               , točnije palete, kontejnere i prijevozna sredstva te rezervne dijelove, pribor i opremu za te palete, kontejnere i prijevozna sredstva, osobne stvari i predmete za sportske aktivnosti, materijale za razonodu pomoraca na plovilima koja sudjeluju u međunarodnom pomorskom prometu, medicinsku, kiruršku i laboratorijsku opremu, materijal za pomoć u nesrećama koji se upotrebljava za mjere sprečavanja posljedica nesreća ili sličnih situacija koje pogađaju carinsko područje Unije i prijenosne glazbene instrumente koje putnici privremeno uvoze i namijenjeni su profesionalnoj uporabi. Kad je Delegirana uredba (EU) 2015/2446 dovršena, promijenjen je poredak robe navedene u članku 136., međutim, upućivanja na tu robu u članku 139. te Delegirane uredbe zabunom nisu ažurirana. Upućivanja bi stoga trebalo ispraviti.
            
            
               (3)Druga je pogreška u članku 141. stavku 1. Delegirane Uredbe (EU) 2015/2446. Trenutačno primjenjivom točkom (b) u članku 233. stavku 1. Uredbe (EEZ) br. 2454/93 predviđa se mogućnost da se u nekoliko ograničenih i vrlo specifičnih slučajeva čin prelaska granice može smatrati deklaracijom privremenog uvoza, izvoza ili ponovnog izvoza. Ta odredba zabunom nije uključena u Delegiranu uredbu (EU) 2015/2446 i stoga se određena roba ne može deklarirati samim činom prelaska granice carinskog područja Unije. Pri donošenju Delegirane Uredbe (EU) 2015/2446 nije bilo namjere da se promijeni odredba u pogledu vrste činova koji se smatraju carinskom deklaracijom. Stoga bi članak 141. stavak 1. trebalo ispraviti. 
            
            
               (4)Uredbu (EU) 2015/2446 bi stoga trebalo na odgovarajući način ispraviti.
            
            
               (5)Odredbe ove uredbe trebale bi se primjenjivati od 1. svibnja 2016. kako bi se omogućila potpuna primjena Zakonika,
            
            
               DONIJELA JE OVU UREDBU:
            
            
               Članak 1.
            
            
               Ispravci Delegirane uredbe (EU) 2015/2446
            
            
               Delegirana uredba (EU) 2015/2446 ispravlja se kako slijedi:
            
            
               (1)članak 139. zamjenjuje se sljedećim: 
            
            
               „1. Ako nije drukčije deklarirana, roba iz članka 136. stavka 1. točaka (a) do (d) i točaka (h) te (i) smatra se deklariranom za privremeni uvoz u skladu s člankom 141.
            
            
               2. Ako nije drukčije deklarirana, roba iz članka 136. stavka 1. točaka (a) do (d) i točaka (h) te (i) smatra se deklariranom za ponovni izvoz u skladu s člankom 141. provođenjem postupka privremenog uvoza.”;
            
            
               (2)u članku 141. stavku 1. dodaje se sljedeća točka (d):
            
            
               „(d)
                     sam čin prelaska robe preko granice carinskog područja Unije u bilo kojoj od sljedećih situacija:
            
            
               i.ako se primjenjuje izuzeće od obveze prijevoza robe na primjereno mjesto u skladu s posebnim pravilima na koja se upućuje u članku 135. stavku 5. Zakonika;
            
            
               ii.ako se roba smatra deklariranom za ponovni izvoz u skladu s člankom 139. stavkom 2. ove Uredbe;
            
            
               iii.ako se roba smatra deklariranom za izvoz u skladu s člankom 140. stavkom 1. ove Uredbe.”.
            
            
               Članak 2. 
            
            
               Stupanje na snagu
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Primjenjuje se od 1. svibnja 2016.
            
         
         
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 5.4.2016.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 269, 10.10.2013., str. 1.
               
               
                  
                     (2)
                  
                        Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.)
               
               
                  
                     (3)
                  
                        Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.)